
Z A P I S N I K
17. sjednice Vijeća Mjesnog odbora Gupčeva zvijezda,

održane, 25. listopada 2022.

u prostorijama Mjesnog odbora, Ksaver 203
s početkom u 17, 00 sati

NAZOČNI ČLANOVI VIJEĆA:  Luka Šimurina, Nevenka Jovešić, Martina Klarin, Andrea Majhen i Luka Pajurin.

OSTALI NAZOČNI: Nufik Hasanović, viši stručni suradnik.
Predsjedava Luka Šimurina, predsjednik Vijeća.

Zapisnik vodi: Nufik Hasanović, viši stručni suradnik.


Predsjednik konstatira da je nazočno svih pet članova Vijeća, što znači da Vijeće može pravovaljano odlučivati, te otvara 17. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 16. sjednice Vijeća, održane 20. rujna 2022., bez izmjena.

Na prijedlog predsjednika  Vijeće jednoglasno utvrđuje

D N E V N I   R E D

1. Program građenja komunalne infrastrukture na području Grada Zagreba u 2023.

· očitovanje zaključkom


2. Program održavanja javnih prometnih površina, građevina i uređaja javne namjene, javne rasvjete, te izvanrednog održavanja nerazvrsrtanih cesta na području Grada Zagreb u 2023- očitovanje zaključkom

3. Plan malih komunalnih akcija Mjesnog odbora Gupčeva zvijezda u 2023- donošenje

4. Zahtjev, gospodin Marko Bilić, problem hranjenja golubova na javnoj površini

      – očitovanje zaključkom.

5. Zahtjev, gospodin Morin Cepetić, prijedlog rješenja prometa u mirovanju u Ulici Ive Malina – očitovanje zaključkom.
6. Pitanja, prijedlozi i obavijesti.

Ad 1. Program građenja komunalne infrastrukture na području Grada Zagreba u 2023.

· očitovanje zaključkom

Članovi Vijeća Mjesnog odbora Gupčeva zvijezda primili su pisani Prijedlog Program građenja komunalne infrastrukture na području Grada Zagreba u 2023. Predsjednik ukratko informira članove Vijeća o predmetnoj stvari i odlučivanju, te otvara raspravu. U raspravi sudjeluju: Martina Klarin, Andrea Majhen, Nevenka Jovešić i Luka Pajurin. Nakon provedene rasprave  Vijeće  Mjesnog odbora Gupčeva zvijezda jednoglasno sa 5 glasova za donosi slijedeći 

ZAKLJUČAK

o Programu građenja komunalne infrastrukture na području Grada Zagreba u 2023.
1. Članovi Vijeća Mjesnog odbora Gupčeva zvijezda su na 17. sjednici 25. listopada 2022., ukratko raspravili Program građenja komunalne infrastrukture na području Grada Zagreba u 2023. KLASA: 024-08/22-02/89, URBROJ:251-01-02-22-13, od 21. listopada 2022.

2. Vijeće Mjesnog odbora Gupčeva zvijezda podržava Programa građenja komunalne infrastrukture na području Grada Zagreba u 2023.

3. Ovaj Zaključak će se dostaviti VGČ Gornji grad - Medveščak

 
(Tekst zaključka prilaže se ovom zapisniku i njegov je sastavni dio.)

Ad 2. Program održavanja javnih prometnih površina, građevina i uređaja javne namjene, javne rasvjete, te izvanrednog održavanja nerazvrsrtanih cesta na području Grada Zagreb u 2023- očitovanje zaključkom
Članovi Vijeća Mjesnog odbora Gupčeva zvijezda primili su pisani Prijedlog  Program održavanja javnih prometnih površina, građevina i uređaja javne namjene, javne rasvjete, te izvanrednog održavanja nerazvrsrtanih cesta na području Grada Zagreb u 2023. Predsjednik ukratko informira članove Vijeća o predmetnoj stvari i odlučivanju, te otvara raspravu. U raspravi sudjeluju: Martina Klarin, Andrea Majhen, Nevenka Jovešić i Luka Pajurin. Nakon provedene rasprave  Vijeće  Mjesnog odbora Gupčeva zvijezda jednoglasno sa 5 glasova za donosi slijedeći 

ZAKLJUČAK

o Programu održavanja javnih prometnih površina, građevina i uređaja javne namjene, javne rasvjete, te izvanrednog održavanja nerazvrstanih cesta na području Grada Zagreba u 2023.
1.  Članovi Vijeća Mjesnog odbora Gupčeva zvijezda su na 17. sjednici 25. listopada 2022., ukratko raspravili Programa održavanja javnih prometnih površina, građevina i uređaja javne namjene, javne rasvjete, te izvanrednog održavanja nerazvrstanih cesta na području Grada Zagreba u 2023.

2.Vijeće Mjesnog odbora Gupčeva zvijezda podržava navedeni Programa održavanja javnih prometnih površina, građevina i uređaja javne namjene, javne rasvjete, te izvanrednog održavanja nerazvrstanih cesta na području Grada Zagreba u 2023.

3.Ovaj Zaključak će se dostaviti VGČ Gornji grad - Medveščak
 
(Tekst zaključka prilaže se ovom zapisniku i njegov je sastavni dio.)
Ad 3. Plan malih komunalnih akcija Mjesnog odbora Gupčeva zvijezda u 2023.
 - donošenje 
Članovi Vijeća Mjesnog odbora Gupčeva zvijezda primili su  Plan malih komunalnih akcija Mjesnog odbora Gupčeva zvijezda u 2023. Predsjednik ukratko informira članove Vijeća o predmetnoj stvari i odlučivanju, te otvara raspravu. U raspravi sudjeluju: Martina Klarin, Andrea Majhen, Nevenka Jovešić i Luka Pajurin. Nakon provedene rasprave  Vijeće  Mjesnog odbora Gupčeva zvijezda jednoglasno sa 5 glasova za, a na temelju članka 99. stavka 1. točke 4. Statuta Grada Zagreba (Službeni glasnik Grada Zagreba 23/16, 2/18 i 23/18), članka 15. stavka 1. točke 4. Pravila Mjesnog odbora Gupčeva zvijezda, Vijeće Mjesnog odbora Gupčeva zvijezda, na 17. sjednici, 25. listopada  2022., donijelo je

Plan malih komunalnih akcija

Mjesnog odbora Gupčeva zvijezda u 2023.

1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Gupčeva zvijezda (u daljnjem tekstu: Mjesni odbor), a kojima se osigurava obavljanje komunalnih djelatnosti:


- održavanja javnih zelenih površina i


- redovitog održavanja nerazvrstanih cesta.


2. Planirana sredstva za financiranje ovog plana u iznosu od ukupno 104.720,00 € raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	51.720,00 €

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	53.000,00 €

	Ukupno
	104.720,00 €



3. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.


Ovaj plan odnosi se na poslove održavanja 95.776 m² uređenih javnih zelenih površina na području Mjesnog odbora.


4. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:


4.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.


4.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).


4.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.


Ovaj plan odnosi se na poslove redovnog održavanja 88.212 m² nerazvrstanih cesta na području Mjesnog odbora.


Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:


70%  ili  37.100,00 €  za asfalterski program i


30%  ili  15. 900,00 € za ostale poslove redovnog održavanja.


5. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.


6. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.


7. Sredstva za provedbu ovog plana osiguravat će Gradski ured za mjesnu samoupravu za namjene određene Proračunom Grada Zagreba za 2023. i ovim planom, a prema načelima štednje i racionalnog korištenja sredstava.


8. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Gornji grad - Medveščak u 2023.

KLASA: 024-08/22-003/28

URBROJ: 251-13-11/7-22-88

Zagreb, 25. listopad  2022.                       

Predsjednik

Vijeća Mjesnog odbora

Gupčeva zvijezda
Luka Šimurina
 
(Tekst Plana  prilaže se ovom zapisniku i njegov je sastavni dio.)

Ad 4. Zahtjev, gospodin Marko Bilić, problem hranjenja golubova na javnoj površini

      – očitovanje zaključkom.

Članovi Vijeća Mjesnog odbora Gupčeva zvijezda primili su pisani prijedlog gospodina Marka Bilića da se komunalnom odlukom uredi problem hranjenja životinja na javnim površinama, te boglavito na predloženoj lokaciji u dopisu. Predsjednik informira nazočne članove Vijeća o predmetnoj stvari i odlučivanju, te otvara raspravu. U raspravi sudjeluju: Martina Klarin, Andrea Majhen, Nevenka Jovešić i Luka Pajurin. Nakon provedene rasprave  Vijeće  Mjesnog odbora Gupčeva zvijezda jednoglasno sa 5 glasova za donosi slijedeći 
ZAKLJUČAK

o Prijedlogu za izmjenu i dopunu odluke

1. Članovo Vijeća Mjesnog opdbora Gupčeva zvijezda su na 17, sjednici 25. listopada 2022., ukratko raspravili Prijedlog Marka Bilića za donošenje odlike o zabrani hranjenja životinja na javnim površinama.

2. Vijeće Mjesnog odbora Gupčeva zvijezda podržava zahtjev Marka Bilića i traži od Vijeća gradske četvrti da u Gradskoj skupštini pokrene postupak donošenja Odluke o zabrani hranjenja životinja na jvno prometnim površinama.

3. Ovaj Zaključak če se dostaviti Viujeću gradske četvrti na daljnje postupanje.

(Tekst zaključka prilaže se ovom zapisniku i njegov je sastavni dio.)
Ad 5. Zahtjev, gospodin Morin Cepetić, prijedlog rješenja prometa u mirovanju u Ulici Ive Malina 
Članovi Vijeća Mjesnog odbora Gupčeva zvijezda primili su pisani prijedlog gospodina Marina Cepetića da se riješi problem prometa u mirovanju u ulici Ive Malina. Predsjednik i usmeno informira nazočne članove Vijeća o predmetnoj stvari i odlučivanju, te otvara raspravu. U raspravi sudjeluju: Martina Klarin, Andrea Majhen, Nevenka Jovešić i Luka Pajurin. Nakon provedene rasprave  Vijeće  Mjesnog odbora Gupčeva zvijezda jednoglasno sa 5 glasova za donosi slijedeći 

ZAKLJUČAK

o Prijedlogu stanara Ulice Ive Malina, regulacija prometa u mirovanju

1. Članovi Vijeća Mjesnog odbora Gupčeva zvijezda su na 17. sjednici 25. listopada 2022. godine, ukratko raspravili prijedlog stanara Ulice Ive Malina za regulaciju prometa u mirovanju.

2. Vijeće Mjesnog odbora Gupčeva zvijezda podržava stanare Ulice Ive Malina, i traži od Vijeća gradske četvrti Gornji grad-Medveščak, da od nadležnog gradskog ureda zatraži organizaciju očevida na terenu, zajedno sa članovima Vijeća  Mjesnog odbora Gupčeva zvijezda, radi iznalaženja zajedničkog rješenja problema.

3. Ovaj zaključak dostavit će se Vijeću gradske četvrti.

(Tekst zaključka prilaže se ovom zapisniku i njegov je sastavni dio.)
Dovršeno u 18,30 sati.
KLASA: 024-08/22-003/28
URBROJ: 251-13-11-7-002-85
Zagrebu, 25. listopad 2022.

Zapisnik sastavio 






        Predsjednik
Nufik Hasanović





         Vijeća Mjesnog odbora

___________________





   Gupčeva zvijezda









      Luka Šimurina                                                                      
